Publication: Magyar Közlöny
Issue: MK-2004-65 (Year: 2004, Number: 65)
Era: 2004-2010
Section: A 28/2003. (X. 18.) OM rendelet 1. számú melléklete
Paragraph Index: 348

2. A munkaterület rövid leírása A Controller a nemzetgazdaság különbözõ ágazataiban dolgozó, vállalati, illetve szervezeti vezetõk irányítási munkáját támogatja. A Controller alapvetõ feladata a controlling tevékenységgel kapcsolatos általános vezetési feladatok ellátása; azaz a controlling koncepció megalkotása, a controlling rendszer kialakítása és mûködtetése, kapcsolattartás más vállalati funkciókkal, valamint közremûködés a vezetõi döntések elõkészítésében, információ biztosítása a teljesítmény megtervezéséhez és az arról történõ visszacsatoláshoz. Alapvetõ vezetést támogató feladatai mellett végzi a controlling tevékenységhez közvetlenül kapcsolódó rendszeralkotó és mûködtetõ munkát, ezen belül a controlling részrendsze- 2004/65. szám reinek (stratégiai elemzés és tervezés, céllebontás, üzleti tervezés, operatív kerettervezés, beszámolás, vezetõi információs rendszer) kialakítását és mûködtetését. Tervezi, koordinálja és ellenõrzi a Controlling asszisztens munkáját. Mindezen belül feladata különösen: — Üzleti és gazdálkodás-elemzési szolgáltatást nyújt a menedzsmentnek a célorientált tervezéshez és irányításhoz. — Gondoskodik az eredmény, a pénzügyek, a stratégia és a folyamatok átláthatóságáról, és így hozzájárul a hatékonyabb és eredményesebb mûködéshez. — A vállalat egészének célját szem elõtt tartva koordinálja a részcélok megfogalmazását. — Gondoskodik arról, hogy a menedzsment a vállalati eredményt figyelembe véve tervezzen és ellenõrizzen, illetve az ehhez szükséges információk rendelkezésre álljanak. — Koordinálja a részterveket és az együttes tervezési folyamat szervezését. — Oly módon moderálja a controlling folyamatot, hogy valamennyi döntéshozó célorientáltan tudjon eljárni. Biztosítja az ehhez szükséges adat- és információellátást. — Alakítja és gondozza a controlling részrendszereket. — Minden döntéshozó belsõ üzemgazdasági tanácsadója, egyfajta navigátorként szolgál a célok eléréséhez. Munkája során: — magyar és idegen nyelven végez kommunikációt, adatfeldolgozást, elemzést; — szövegszerkesztõ, táblázatkezelõ és prezentációs szoftvereket használ; — részt vesz a humánerõforrás-gazdálkodáshoz tartozó, a területéhez kapcsolódóan jelentkezõ feladatok ellátásában.

Source: https://magyarkozlony.hu/hivatalos-lapok/b5a40a447e90d106a60c67414a037b6e3e3cc789/dokumentumok/6f9c43cdf2f154f2dbc7d9ac93814d5168a00b71/letoltes